section_heading: Životopis
paragraph_text: Karlo Mirth rodio se je u Otočcu 1917. godine. Pripadnik treće generacije hrvatskih emigranata na Zapad, Mirth se put Zapada otisnuo nakon 1945. godine, postavši izbjeglica u kampu raseljenika u talijanskome Fermu. U Zagrebu je 1942. godine završio studij šumarstva. Od 1946. do 1962. godine studirao je novinarstvo u Rimu, španjolski jezik u Barceloni i bibliotekarstvo i informacijske znanosti u New Yorku. U tom vremenu pokreće, uređuje i sudjeluje u vođenju nekih temeljnih intelektualnih i kulturno-znanstvenih institucija hrvatske dijaspore: časopisa Croatia Press i Journal of Croatian Studies te Hrvatske Akademije Amerike (utemeljena 19. travnja 1953. godine)<ref>Vesna Kukavica, Odlazak velikana hrvatske kulture ličkih korijena, Matica, 1-2, siječanj-veljača/january-february 2014., str. 28., matica.hr, pristupljeno 15. veljače 2018. kojoj je predsjednikom postao 1958. godine. Časopis Croatia Press izlazio je od 1947. do 1980. godine i izišlo je 304 broja na više od 3.300 stranica magazinskoga formata.<ref>Vesna Kukavica, Odlazak velikana hrvatske kulture ličkih korijena, Matica, 1-2, siječanj-veljača/january-february 2014., str. 29., matica.hr, pristupljeno 15. veljače 2018. Mirth se pokazao kao odličan organizator i neumorni kroničar svih važnijih političkih, kulturnih i društvenih događaja u Hrvatskoj, Jugoslaviji i emigraciji.